PATVIRTINTA

Viešųjų pirkimų tarnybos direktoriaus 2024 m. vasario 8 d. įsakymu Nr. 1S-19

**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | Vilniaus metodinio STEAM centro žvaigždžių salės projekcijų erdvės sistema | | |
| **Sutarties data** | Nurodyta metaduomenyse | **Sutarties numeris** | Nurodyta metaduomenyse |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Vilniaus universitetas |
| 1.1.2. Juridinio asmens kodas | 211950810 |
| 1.1.3. Adresas | Universiteto g. 3, 01131 Vilnius |
| 1.1.4. PVM mokėtojo kodas | LT119508113 |
| 1.1.5. Atsiskaitomoji sąskaita | LT37 7300 0100 0245 5236 |
| 1.1.6. Bankas, banko kodas | AB „Swedbank“ |
| 1.1.7. Telefonas | +370 5 268 7001 |
| 1.1.8. El. paštas | infor@cr.vu.lt |
| 1.1.9. Šalies atstovas | Kancleris Raimundas Balčiūnaitis |
| 1.1.10. Atstovavimo pagrindas | 2021-09-16 įgaliojimas Nr. IR-328 |
| **1.2. Tiekėjas** | 1.2.1. Pavadinimas | UAB „Audiotonas“ |
| 1.2.2. Juridinio asmens kodas | 110603713 |
| 1.2.3. Adresas | Neries krantinė 14, LT-48397 Kaunas |
| 1.2.4. PVM mokėtojo kodas | LT106037113 |
| 1.2.5. Atsiskaitomoji sąskaita | LT71 7300 0100 0030 2776 |
| 1.2.6. Bankas, banko kodas | AB Swedbank |
| 1.2.7. Telefonas | +370 37 750505 |
| 1.2.8. El. paštas | info@audiotonas.lt |
| 1.2.9. Šalies atstovas | Direktorius Robertas Lučinskas |
| 1.2.10. Atstovavimo pagrindas | Įmonės įstatai |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų SABIS priėmimą** | |  | |
| **2.2. Tiekėjo kontaktiniai asmenys, atsakingi už Sutarties vykdymą** | |  | |
| **3. SUTARTIES DALYKAS** | | | |
| **3.1. Sutarties dalykas** | | Tiekėjas įsipareigoja Sutartyje ir jos prieduose numatytomis sąlygomis perduoti Vilniaus metodinio STEAM centro žvaigždžių salės projekcijų erdvės sistemos prekes (toliau – Prekės) ir suteikti su Prekių montavimu (įrengimu), parengimu eksploatacijai ir mokymu eksploatuoti sistemą susijusias būtinas paslaugas, reikalingas Prekių tinkamam naudojimui (toliau – su Prekėmis susijusios paslaugos).  Išsamus Prekių ir su Prekėmis susijusių paslaugų aprašymas, ir kiti reikalavimai tiekiamoms Prekėms ir su Prekėmis susijusioms paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo numeris** | | 254382 | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Europos Sąjungos lėšomis bendrai finansuojamas projektas „Specializuotos žvaigždžių laboratorijos Vilniaus metodiniame STEAM centre plėtra“, Nr. 10-064-P-0001. | |
| **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA** | | | |
| **4.1. Prekių pristatymo terminai, kai Prekės pristatomos dalimis** | | Prekės pristatomos ir su Prekėmis susijusios paslaugos suteikiamos dalimis pagal Prekių tiekimo ir su Prekėmis susijusių paslaugų teikimo grafiką, Šalių suderintą Specialiųjų sąlygų 13.2 punkte numatytais terminais, (toliau – Grafikas).  Tiekėjas visas Prekes pristatyti ir su Prekėmis susijusias paslaugas suteikti įsipareigoja **ne vėliau kaip per 10 (dešimt) mėnesių** nuo Sutarties įsigaliojimo dienos šiuo adresu: Konstitucijos pr. 12A, Vilnius. | |
| **4.2. Prekių (ar jų dalies) pristatymo termino pratęsimas** | | Tiekėjas turi teisę į Prekių pristatymo/ su Prekėmis susijusių paslaugų termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių/ su Prekėmis susijusių paslaugų tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 3 (tris) darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo / su Prekėmis susijusių paslaugų terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 1 (vieno) mėnesio laikotarpiui. | |
| **4.3. Užsakymų teikimo tvarka** | | Užsakymai neteikiami.  Prekės pristatomos ir su Prekėmis susijusios paslaugos suteikiamos pagal Grafiką. | |
| **4.4. Dėl Prekių pristatymo dalimis vertės / apimties** | | Netaikoma | |
| **4.5. Kartu su Prekėmis pateikiami dokumentai** | | Kartu su Prekėmis ir su Prekėmis susijusiomis paslaugomis pateikiami šie dokumentai: Prekių ir su Prekėmis susijusių paslaugų perdavimo-priėmimo aktas (-ai), Prekių naudojimo instrukcijos (kiti techninėje specifikacijoje nurodyti dokumentai). Tiekėjui nepateikus nurodytų dokumentų, laikoma, kad Prekės ir (ar) su Prekėmis susijusios paslaugos neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuotos kainos kainodara | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | Pradinės Sutarties vertė yra 1700000.00 Eur, (vienas milijonas septyni šimtai tūkstančių eurų 0 ct) be pridėtinės vertės mokesčio (toliau – PVM).  PVM sudaro 357000.00 Eur, (trys šimtai penkiasdešimt septyni tūkstančiai eurų 0 ct).  Sutarties kaina yra 2057000.00 Eur, (du milijonai penkiasdešimt septyni tūkstančiai eurų 0 ct) Eur su PVM.  Prekių ir su Prekėmis susijusių paslaugų įkainiai nurodyti Sutarties priede Nr. 2 „Pasiūlymas“.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių ir su Prekėmis susijusių paslaugų kiekį ir (ar) apimtį. | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kitų mokesčių, lemiančių Prekių kainos pokytį, pasikeitimo (t. y. muito mokesčio iš trečiųjų šalių į ES rinką ir (ar) Lietuvos Respubliką);  5.3.3. dėl kainų lygio pokyčio;  5.3.4. netaikoma. | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių (įskaitant, su Prekėmis susijusių paslaugų, nurodytų Sutartyje ir (ar) jos prieduose) Sutartyje nurodytai kainai/įkainiams, Sutarties kaina / įkainiai perskaičiuojami nekeičiant Prekių/ su Prekėmis susijusių paslaugų kainos / įkainio be PVM.  Perskaičiavimas įforminamas Susitarimu ne vėliau kaip per 30 (trisdešimt) kalendorinių dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota Sutarties kaina / Prekių (įskaitant, su Prekėmis susijusių paslaugų, nurodytų Sutartyje ir (ar) jos prieduose) įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas). | |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos pokytį, pasikeitimo** | | 5.3.2.1. Jeigu Sutarties vykdymo metu pasikeičia muito mokesčio mokėjimą iš trečiųjų šalių į ES rinką ir (ar) Lietuvos Respubliką reglamentuojantys teisės aktai, lemiantys Tiekėjo tiekiamoms Prekėms, nurodytoms Sutarties Specialiųjų sąlygų 5.3.2.2 punkte, **taikomų muitų pokytį virš 5 (penkių) procentų**,tai Sutartyje ir Sutarties priede Nr. 2 „Pasiūlymas“ nurodyta(-i) Sutarties kaina / įkainiai dėl Tiekėjo tiekiamų Prekių, nurodytų Sutarties Specialiųjų sąlygų 5.3.2.2 punkte, perskaičiuojama(-i) juos atitinkamai didinant arba mažinant **pagal faktiškai Tiekėjo patirtas išlaidas už tiesioginius muito mokesčius atitinkamai išskaičiuojant 5 (penkis) procentus muito pokyčio** (t. y. atimant 5 (penkis) procentus - jei muito mokestis didėja ir perskaičiavimas atliekamas Tiekėjo naudai / pridedant 5 (penkis) procentus - jei muito mokestis mažėja ir perskaičiavimas atliekamas Pirkėjo naudai)**, kaip Sutarties Šalių prisiimama rizika**.  Tiekėjas privalo patirtas muito mokesčio išlaidas pagrįsti dokumentais. Į šias išlaidas negali būti įtrauktas Tiekėjo pelnas. Išlaidas, kurios susijusios su kitomis Tiekėjo veiklomis ar tiekėjo veiklomis pagal kitus užsakymus, tiekėjas apmoka pats.  Muitų pokytis iki 5 (penkių) procentų imtinai yra Sutarties Šalių prisiimama rizika, dėl kurios Sutarties kainos / įkainių perskaičiavimas netaikomas.  Peržiūra įforminama Susitarimu, kuris tampa neatskiriama Sutarties dalimi.  Perskaičiuota (-as) Sutarties kaina / įkainis taikoma (-as) tik už tą Sutarties Specialiųjų sąlygų 5.3.2.2 punkte nurodytą Prekių dalį, kurios bus faktiškai apmokestintos muitais, kurių pokytis nuo Sutarties įsigaliojimo iki išmuitinimo dienos bus virš 5 (penkių) procentų, pateikiant oficialius ES šalies muitinės dokumentus.  Kaina / įkainiai peržiūrimi tik tai Sutarties daliai, kuri nėra išpirkta, t. y. Prekėms, nurodytoms Sutarties Specialiųjų sąlygų 5.3.2.2 punkte, kurios nėra Pirkėjo priimtos perdavimo-priėmimo aktu ir apmokėtos.  Jeigu Prekių, nurodytų Sutarties Specialiųjų sąlygų 5.3.2.2 punkte, tiekimas vėluoja dėl Tiekėjo kaltės, uždelstų Prekių kaina / įkainiai nėra perskaičiuojami dėl muito mokesčio kilimo (negali būti didinami), tačiau yra perskaičiuojami dėl muito mokesčių kritimo (gali būti mažinami) anksčiau nustatyta tvarka ir sąlygomis.  Šalis, siekianti Prekių, nurodytų Sutarties Specialiųjų sąlygų 5.3.2.2 punkte, įkainių / kainos peržiūros, privalo raštu kreiptis į kitą Šalį ir prašyme motyvuotai pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių, nurodytų Sutarties Specialiųjų sąlygų 5.3.2.2 punkte sąrašą su konkrečiais kiekiais, oficialias nuorodas į muito mokesčio mokėjimą iš trečiųjų šalių į ES rinką ir (ar) Lietuvos Respubliką reglamentuojančių teisės aktų pasikeitimą, naujai įvestų muitų įtaką ir nustatytą konkretaus muito pokytį procentais, faktiškai patirtas muito mokesčių išlaidas patvirtinančius dokumentus, kitą svarbią informaciją.  Susitarimas turi būti sudarytas per 15 (penkiolika) darbo dienų nuo Šalies pateikto tinkamo prašymo peržiūrėti Prekių, nurodytų Sutarties Specialiųjų sąlygų 5.3.2.2 punkte, kainą / įkainius gavimo dienos.  5.3.2.2. Šalys susitaria, kad Sutarties kaina / įkainiai pagal Sutarties Specialiųjų sąlygų 5.3.2.1 punktą perskaičiuojami dėl Sutarties priede Nr. 2 „Pasiūlymas“ nurodytų Prekių:  5.3.2.2.1. Kupolas (ekranas) (Prekės nomenklatūrinis kodas - 90106000);  5.3.2.2.2. Kita projekcijų erdvės kompiuterinė ir techninė įranga (Prekės nomenklatūrinis kodas - 8471490000). | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1. Pirmasis kainos/įkainių be PVM perskaičiavimas gali būti atliekamas įsigaliojus Sutarčiai pagal vienos iš Sutarties Šalių rašytinį prašymą, tačiau ne anksčiau kaip po 6 (šešių) mėnesių nuo Pirkime nustatytos galutinių pasiūlymų pateikimo dienos. Įkainių perskaičiavimo periodiškumas – ne dažniau kaip kas 6 (šešis) mėnesius po paskutinio Sutarties kainos/įkainių perskaičiavimo (Paskutiniu sutarties įkainių perskaičiavimu laikomas paskutinio susitarimo dėl Sutarties įkainių peržiūros (toliau – susitarimas) įsigaliojimo diena).  5.3.3.2. Kaina/įkainiai peržiūrimi tik tai Sutarties daliai, kuri nėra išpirkta, t. y. Prekėms ir (ar) su Prekėmis susijusioms paslaugoms, kurios nėra priimtos aktu ir apmokėtos. Vėlesnis kainos/įkainių perskaičiavimas negali apimti laikotarpio, už kurį jau buvo atliktas perskaičiavimas.  5.3.3.3. Jeigu Prekių tiekimas ir (ar) su Prekėmis susijusių paslaugų teikimas vėluoja dėl Tiekėjo kaltės, uždelstų Prekių ir (ar) su Prekėmis susijusių paslaugų kaina/įkainiai nėra perskaičiuojami dėl kainų lygio kilimo (negali būti didinami), tačiau yra perskaičiuojami dėl kainų lygio kritimo (gali būti mažinami) toliau nustatyta tvarka ir sąlygomis.  5.3.3.4. Po to, kai Šalys sudaro susitarimą, perskaičiuoti kaina/įkainiai be PVM taikomi Prekėms ir (ar) su Prekėmis susijusioms paslaugoms, kurios nebuvo faktiškai priimtos pagal aktą ir apmokėtos iki Šalies prašymo kitai Šaliai peržiūrėti įkainius gavimo dienos.  5.3.3.5. Atlikdamos perskaičiavimą Šalys vadovaujasi Valstybės duomenų agentūros (Lietuvos statistikos departamento) viešai Oficialiosios statistikos portale paskelbtais Rodiklių duomenų bazės duomenimis pagal toliau nurodytus kriterijus, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.6. Sutarties kaina/įkainiai be PVM perskaičiuojami procedūroje nurodytu periodiškumu pagal Valstybės duomenų agentūros kas mėnesį skelbiamo Vartotojų kainų indeksą: „Vartojimo prekės ir paslaugos“ (toliau – Indeksas) (pasirenkamas bendras „Vartojimo prekės ir paslaugos“ (galima peržiūrėti čia https://osp.stat.gov.lt/statistiniu-rodikliu-analize#/ tiksliau [https://osp.stat.gov.lt/statistiniu-rodikliu-analize#/https://osp.stat.gov.lt/statistiniu-rodikliu-analize#/](https://osp.stat.gov.lt/statistiniu-rodikliu-analize#/https://osp.stat.gov.lt/statistiniu-rodikliu-analize))  5.3.3.7. Indekso pokyčio koeficientas (K) apskaičiuojamas:  Sutarties Šalys patvirtina, jog prisiima 0,05 kainų Indekso pokyčio koeficiento padidėjimo ir (ar) sumažėjimo riziką. Sutarties kainos/įkainių peržiūros metu Indekso pokyčio koeficientui (K) išeinant iš intervalo 0,95 – 1,05 (imtinai) ribų skaičiuojant patikslintą Indekso pokyčio koeficientą (KD; KM) yra atimama (jei Indekso pokyčio koeficientas yra didesnis nei 1,05 (Indekso pokyčio koeficientas (K) > 1,05)) arba pridedama (jei Indekso pokyčio koeficientas yra mažesnis nei 0,95 (Indekso pokyčio koeficientas (K) < 0,95)) 0,05 jo dalis, kaip Sutarties šalių prisiimta rizika.  Jeigu, atlikus skaičiavimus toliau procedūroje nurodyta tvarka, (K)>1,05 arba (K)<0,95, tai yra perskaičiuojami faktiškai nepriimtų ir neapmokėtų Prekių ir (ar) su Prekėmis susijusių paslaugų kaina/įkainiai be PVM, kurie dauginami iš patikslinto Indekso pokyčio koeficiento (KD; KM).  Peržiūra vykdoma pagal formules:  K = (IPb / IPr)  Kur:  K – Indekso pokyčio koeficientas, kuris nurodomas ir taikomas 4 (keturių) skaičių po kablelio tikslumu;  IPr – Indekso reikšmė skelbta laikotarpio pradžioje, t. y. galutinių pasiūlymų teikimo termino pabaigos mėnesį nurodytas Indeksas (taikoma visais perskaičiavimo atvejais, perskaičiuojant pirmą ir sekančius kartus);  IPb – Indekso reikšmė skelbta laikotarpio pabaigoje, t. y. Sutarties šalies rašytinio prašymo (kai įgyta tokia teisė pagal procedūros nuostatas), peržiūrėti Sutarties kaina/įkainius, gavimo dieną paskelbtas Indeksas.  Jei K yra didesnis nei 1,05, tuomet yra atimama 0,05 jo dalis ir apskaičiuojamas patikslintas Indekso pokyčio koeficientas KD:  KD = K – 0,05  Jei K yra mažesnis nei 0,95, tuomet yra pridedama 0,05 jo dalis ir apskaičiuojamas patikslintas Indekso pokyčio koeficientas KM:  KM = K + 0,05  Kur:  KD; KM – patikslinto Indekso pokyčio koeficientai.  5.3.3.8. Dėl perskaičiuotų Sutarties kainos/įkainių be PVM Šalys sudaro rašytinį susitarimą. Susitarime dėl turi būti nurodyta: Indekso reikšmė laikotarpio pradžioje ir jo nustatymo data, Indekso reikšmė laikotarpio pabaigoje ir jo nustatymo data, Indekso pokyčio koeficientas (K), patikslintas Indekso pokyčio koeficientas (KD, KM), perskaičiuoti fiksuoti įkainiai/kaina, perskaičiuota Sutarties kaina be PVM (pradinė sutarties vertė, jei ji keičiama) bei kita perskaičiavimui reikšminga informacija.  5.3.3.9. Šalis, siekianti įkainių/kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių ir (ar) su Prekėmis susijusių paslaugų sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale, kita svarbi informacija (ir Pirkėjo prašoma informacija, dokumentacija). Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą, nei nurodytas šioje procedūroje.  5.3.3.10. Susitarimas turi būti sudarytas per 15 (penkiolika) darbo dienų nuo Šalies pateikto tinkamo prašymo perskaičiuoti kainą/įkainius gavimo dienos. | |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | | Netaikoma | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 60 (šešiasdešimt) kalendorinių dienų nuo Sąskaitos už atitinkamą etapą gavimo dienos.  **Atsiskaitymo etapais tvarka ir sąlygos:**  **1 etapas** – už tinkamai pristatytas ir sumontuotas Prekes, nurodytas Sutarties Priede Nr. 1 „Techninė specifikacija“ 1 lentelės 1 punkte (1. Kupolas (ekranas)) sumokama 70 procentų šių Prekių vertės Eur su PVM pagal Sutarties priede Nr. 2 „Pasiūlymas“ nurodytus įkainius;  **2 etapas** – už tinkamai pristatytas ir sumontuotas Prekes, nurodytas Sutarties Priede Nr. 1 „Techninė specifikacija“ 1 lentelės 2, 3, 4 punktuose (2. Projekcijų erdvės kompiuterinė ir techninė įranga; 3. Žvaigždžių atvaizdavimo įrenginys (angl. starball); 4. Projekcijų erdvės (Planetariumo) programinė įranga)) sumokama 70 procentų šių Prekių vertės Eur su PVM pagal Sutarties priede Nr. 2 „Pasiūlymas“ nurodytus įkainius;  **3 etapas** – už tinkamai pristatytas ir sumontuotas Prekes, nurodytas Sutarties Priede Nr. 1 „Techninė specifikacija“ 1 lentelės 5, 6 punktuose (5. Įgarsinimo įranga; 6. Apšvietimo įranga) sumokama 70 procentų šių Prekių vertės Eur su PVM pagal Sutarties priede Nr. 2 „Pasiūlymas“ nurodytus įkainius;  **4 etapas** – likusi neapmokėta Sutarties kainos dalis sumokama pristačius visas Prekes ir suteikus visas su Prekėmis susijusias paslaugas (parengus eksploatacijai, įvykdžius apmokymus, atlikus visos sistemos patikrinimą ir Pirkėjui priėmus sistemą, t. y. pasirašius galutinį perdavimo-priėmimo aktą). | |
| **5.6. Avansas** | | Netaikoma | |
| **5.7. Avanso užtikrinimas** | | Netaikoma | |
| **6. PREKIŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Prekėms ir su Prekėmis susijusioms paslaugoms nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju **ne trumpesnis kaip** nurodytas Techninės specifikacijos 1 lentelės 7 skyriuje. Garantinis terminas, skaičiuojamas nuo galutinio Prekių ir su Prekėmis susijusių paslaugų perdavimo–priėmimo akto ar Sąskaitos (kai Prekių ir su Prekėmis susijusių paslaugų perdavimo–priėmimo aktas nėra pasirašomas) pasirašymo dienos. | |
| **6.2. Garantinė priežiūra** | | Garantinio termino laikotarpiu Tiekėjas, gavęs pranešimą apie Prekės trūkumus, turi atvykti **ne vėliau kaip** per 3 (tris) kalendorines dienas nuo pranešimo apie trūkumus Tiekėjui gavimo.  Tiekėjas privalo pašalinti trūkumus ne vėliau kaip per 5 (penkias) kalendorines dienas nuo pranešimo apie trūkumus Tiekėjui gavimo.  Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **7. SUTARTIES VYKDYMUI PASITELKIAMI SUBTIEKĖJAI** | | | |
| **Sutarties vykdymui pasitelkiami subtiekėjai ir (ar) specialistai** | | Sutarties vykdymui pasitelkiamas subtiekėjas - Skypoint srl. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Netesybomis (delspinigiais, bauda) | |
| **8.2. Sutarties įvykdymo užtikrinimo pateikimas** | | Netaikoma | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes ir suteiktas su Prekėmis susijusias paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja vykdyti užsakymą, tiekti Prekes ir teikti su Prekėmis susijusias paslaugas ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių, nesuteiktų su Prekėmis susijusių paslaugų ar Prekių ir/ar su Prekėmis susijusių paslaugų, turinčių trūkumų, kainos be PVM.    9.2.2. Tiekėjas privalo sumokėti Pirkėjui netesybas per 15 kalendorių dienų nuo Pirkėjo pareikalavimo. | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo** | | Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 procentų dydžio bauda nuo Pradinės Sutarties vertės be PVM, nurodytos Specialiųjų sąlygų 5.2 punkte. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | Netaikoma | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | 100 (vienas šimtas eurų ir 00 ct) Eur dydžio bauda už kiekvieną Sutarties Specialiųjų sąlygų 12 skyriuje nustatytą atvejį. | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | Netaikoma | |
| **9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu** | | Taikoma atsakomybė pagal bendras Sutartyje nurodytas sąlygas. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | |
| **9.9. Kitos netesybos** | | Netaikoma | |
| **10. SUTARTIES GALIOJIMAS IR KEITIMAS** | | | |
| **10.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo, bet jos terminas negali būti ilgesnis kaip 15 (penkiolika) mėnesių. | |
| **10.2. Sutarties galiojimo termino pratęsimas** | | Netaikoma | |
| **11. SUTARTIES NUTRAUKIMAS** | | | |
| **11.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. | | |
| **11.2. Esminiai Sutarties pažeidimai** | 11.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;  11.2.2. jeigu Tiekėjas nesilaiko Sutartyje nustatytų Prekių tiekimo ir (ar) su Prekėmis susijusių paslaugų teikimo terminų 2 (du) kartus iš eilės arba vėluoja pristatyti Prekes ir (ar) suteikti su Prekėmis susijusias paslaugas daugiau nei Sutartyje nustatytas Prekių pristatymo ir (ar) su Prekėmis susijusių paslaugų suteikimo terminas;  11.2.3. jeigu Tiekėjas pažeidžia Prekių pristatymo ir (ar) su Prekėmis susijusių paslaugų teikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  11.2.4. Tiekėjas pažeidžia Prekių pristatymo ir (ar) su Prekėmis susijusių paslaugų teikimo terminus ir dėl Prekių pristatymo ir (ar) su Prekėmis susijusių paslaugų teikimo vėlavimo Prekės (įskaitant, su Prekėmis susijusias paslaugas, nurodytas Sutartyje ir (ar) jos prieduose) tampa nebereikalingos;  11.2.5. jeigu Tiekėjas nesilaiko pasiūlyme nurodytų kokybinių kriterijų parametrų. | | |
| **12. APLINKOSAUGINIAI IR SOCIALINIAI KRITERIJAI** (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos) | | | |
| **12.1. Aplinkosauginių kriterijų nustatymo teisinis pagrindas** | Pirkimas laikomas žaliuoju pirkimu, nes tiekiamoms ir įrengiamoms Prekėms (kurių vertė sudaro daugiau kaip 50 procentų visos pirkimo vertės) vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) (toliau – Aprašas) 4.4.4.4 p. yra nustatyti aplinkos apsaugos kriterijai susiję su pirkimo objektu – perkama prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos(Techninės specifikacijos 1 lentelės 7.3 p. „Kupolui (ekranui) ir jį sudarantiems visiems komponentams ir dalims gamintojas suteikia ne trumpesnę kaip 60 (šešiasdešimties) mėnesių garantiją“,7.2 p. „Vaizdo projektoriams Tiekėjas ir (arba) gamintojas suteikia ne trumpesnę kaip 60 (šešiasdešimties) mėnesių garantiją“), be to, perkama programinė įranga (Techninės specifikacijos 1 lentelės 4 p.), kuri pagal Aprašo 4.4.3 p. yra nesusijusi su materialaus objekto sukūrimu ir dėl jos nėra numatomas reikšmingas neigiamas poveikis aplinkai, objekto sudėtinėms dalims taip pat taikomi Aprašo 2 priedo 4 skyriaus reikalavimai „Kompiuteriai ir planšetės“, 6 skyriaus reikalavimai „Televizoriai ir monitoriai“, pakuotėms taikomi reikalavimai pagal Aprašo 2 priedo 2 skyriaus „Pakuotės“ reikalavimus. | | |
| **12.2. Su Prekių pakuotėmis susiję aplinkosauginiai kriterijai** | Jeigu Prekės supakuojamos į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Tiekėjas patiekdamas Prekes Pirkėjui, pateikia Prekės antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas šios Sutarties 2.1 punkte patikrina Tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad Tiekėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti, kitu atveju Tiekėjui taikoma Specialiųjų sąlygų 9.5 punkte nurodyto dydžio bauda. | | |
| **12.3. Su Prekių pristatymu susiję aplinkosauginiai kriterijai** | Netaikoma | | |
| **12.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai** | Netaikoma | | |
| **12.5. Su perkamomis Prekėmis susiję socialiniai kriterijai** | Netaikoma | | |
| **13. BENDRŲJŲ SĄLYGŲ PAKEITIMAI IR PAPILDYMAI**  (jeigu būtina dėl konkretaus Sutarties dalyko specifikos) | | | |
| **13.1.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. | | |
| **13.2.** | Šalys susitaria pakeisti sutarties Bendrųjų sąlygų 8.1.2. punktą ir išdėstyti jį nauja redakcija: „Tiekėjas privalo ne vėliau kaip per 15 (penkiolika) darbo dienų nuo Sutarties įsigaliojimo parengti ir pateikti Pirkėjui suderinimui Sutarties vykdymo (Prekių tiekimo ir su Prekėmis susijusių paslaugų teikimo) grafiką.“ | | |
| **14. SUTARTIES PRIEDAI** | | | |
| **14.1. Priedas Nr. 1** | Techninė specifikacija | | |
| **14.2. Priedas Nr. 2** | Pasiūlymas | | |
| **15. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Kancleris Raimundas Balčiūnaitis | | | Direktorius Robertas Lučinskas |
| Pasirašoma el. parašu | | | Pasirašoma el. parašu |

\_\_\_\_\_\_\_\_\_\_\_\_\_\_\_